CELEX: 32011D0246
Language: el
Date: 2011-04-18 00:00:00
Title: 2011/246/ΕΕ: Απόφαση της Επιτροπής, της 18ης Απριλίου 2011 , για την τροποποίηση της απόφασης 1999/93/ΕΚ σχετικά με τη διαδικασία βεβαίωσης της πιστότητας των δομικών προϊόντων δυνάμει του άρθρου 20 παράγραφος 2 της οδηγίας 89/106/ΕΟΚ του Συμβουλίου όσον αφορά θύρες, παράθυρα, εξώφυλλα, σκιάδια, δρύφακτα και συναφή κτιριακό εξοπλισμό [κοινοποιηθείσα υπό τον αριθμό Ε(2011) 2587]  Κείμενο που παρουσιάζει ενδιαφέρον για τον ΕΟΧ

19.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 103/114
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 18ης Απριλίου 2011
   για την τροποποίηση της απόφασης 1999/93/ΕΚ σχετικά με τη διαδικασία βεβαίωσης της πιστότητας των δομικών προϊόντων δυνάμει του άρθρου 20 παράγραφος 2 της οδηγίας 89/106/ΕΟΚ του Συμβουλίου όσον αφορά θύρες, παράθυρα, εξώφυλλα, σκιάδια, δρύφακτα και συναφή κτιριακό εξοπλισμό
   [κοινοποιηθείσα υπό τον αριθμό Ε(2011) 2587]
   (Κείμενο που παρουσιάζει ενδιαφέρον για τον ΕΟΧ)
   (2011/246/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 89/106/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών (1), και ιδίως το άρθρο 13 παράγραφος 4,
   Έπειτα από διαβούλευση με τη μόνιμη επιτροπή τεχνικών έργων,
   Εκτιμώντας τα ακόλουθα:
   
               (1)
            
            
               Η Επιτροπή εξέδωσε την απόφαση 1999/93/ΕΚ, της 25ης Ιανουαρίου 1999, σχετικά με τη διαδικασία βεβαίωσης της πιστότητας των δομικών προϊόντων δυνάμει του άρθρου 20 παράγραφος 2 της οδηγίας 89/106/ΕΟΚ του Συμβουλίου όσον αφορά θύρες, παράθυρα, εξώφυλλα, σκιάδια, δρύφακτα, και συναφή κτιριακό εξοπλισμό (2).
            
         
               (2)
            
            
               Το άρθρο 13 της οδηγίας 89/106/ΕΟΚ προβλέπει ότι η πιστότητα διαπιστώνεται σύμφωνα με το παράρτημα III της οδηγίας αυτής.
            
         
               (3)
            
            
               Έπειτα από εξέταση των προβλεπόμενων χρήσεων των θυρών και δρυφάκτων, οι αντίστοιχες διαδικασίες βεβαίωσης της πιστότητας θα πρέπει να τροποποιηθούν, ώστε να συμπεριλάβουν διατάξεις σχετικά με κτιριακό εξοπλισμό για παράθυρα και για θύρες που δεν χρησιμοποιούνται για πυρο/καπνο-διαμερίσματα και για οδούς διαφυγής.
            
         
               (4)
            
            
               Συνεπώς, η απόφαση 1999/93/ΕΚ θα πρέπει να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα III της απόφασης 1999/93/ΕΚ αντικαθίσταται από το κείμενο του παραρτήματος της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 18 Απριλίου 2011.
      
         
            Για την Επιτροπή
         
         Antonio TAJANI
         
            Αντιπρόεδρος
         
      
   
   
      (1)  ΕΕ L 40 της 11.2.1989, σ. 12.
   
      (2)  ΕΕ L 29 της 3.2.1999, σ. 51.
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ III
            ΟΙΚΟΓΕΝΕΙΑ ΠΡΟΪΟΝΤΩΝ
            
               ΘΥΡΕΣ, ΠΑΡΑΘΥΡΑ, ΕΞΩΦΥΛΛΑ, ΣΚΙΑΔΙΑ, ΔΡΥΦΑΚΤΑ ΚΑΙ ΣΥΝΑΦΗΣ ΚΤΙΡΙΑΚΟΣ ΕΞΟΠΛΙΣΜΟΣ
            
            
               (1/1)
            
            1.   Συστήματα βεβαίωσης της πιστότητας
            Για το (τα) προϊόν(-τα) και την (τις) προβλεπόμενη(-ες) χρήση(-εις) που απαριθμούνται κατωτέρω, οι CEN/Cenelec καλούνται να προσδιορίσουν στο (στα) σχετικό(-α) εναρμονισμένο(-α) πρότυπο(-α) το (τα) ακόλουθο(-α) σύστημα(-τα) βεβαίωσης της πιστότητας:
            
                        Προϊόν(-τα)
                     
                     
                        Προβλεπόμενη(-ες) χρήση(-εις)
                     
                     
                        Επίπεδο(-α) ή κλάση(-εις)
                     
                     
                        Σύστημα(-τα) βεβαίωσης της πιστότητας
                     
                  
                        Θύρες και δρύφακτα (με ή χωρίς συναφή εξοπλισμό):
                     
                     
                        Χρήση σε πυρο/καπνο-διαμερίσματα και σε οδούς διαφυγής
                     
                     
                        —
                     
                     
                        1
                     
                  
                        Άλλες δεδηλωμένες ειδικές χρήσεις και/ή χρήσεις υποκείμενες σε άλλες ειδικές απαιτήσεις, ιδιαίτερα ως προς το θόρυβο, την ενέργεια, τη στεγανότητα και την ασφάλεια κατά τη χρήση, (ήτοι: ΟΧΙ για χρήση σε πυρο/καπνο-διαμερίσματα, ΟΧΙ για χρήση σε οδούς διαφυγής)
                     
                     
                        —
                     
                     
                        3
                     
                  
                        Μόνο για εσωτερική επικοινωνία
                     
                     
                        —
                     
                     
                        4
                     
                  
                        Παράθυρα (με ή χωρίς συναφή εξοπλισμό)
                     
                     
                        Χρήση σε πυρο/καπνο-διαμερίσματα και σε οδούς διαφυγής
                     
                     
                        —
                     
                     
                        1
                     
                  
                        Οποιαδήποτε άλλη χρήση
                     
                     
                        —
                     
                     
                        3
                     
                  
                        Κτιριακός εξοπλισμός σχετικός με θύρες, δρύφακτα και παράθυρα
                     
                     
                        Χρήση σε πυρο/καπνο-διαμερίσματα και σε οδούς διαφυγής
                     
                     
                        —
                     
                     
                        1
                     
                  
                        Οποιαδήποτε άλλη χρήση
                     
                     
                        —
                     
                     
                        3
                     
                  
                        Εξώφυλλα και σκιάδια (με ή χωρίς συναφή εξοπλισμό)
                     
                     
                        Εξωτερική χρήση
                     
                     
                        —
                     
                     
                        4
                     
                  
                        
                                    Σύστημα 1:
                                 
                                 
                                    Βλέπε παράρτημα III τμήμα 2 σημείο i) της οδηγίας 89/106/ΕΟΚ, χωρίς δειγματοληπτική δοκιμή ελέγχου.
                                 
                              
                                    Σύστημα 3:
                                 
                                 
                                    Βλέπε παράρτημα III τμήμα 2 σημείο ii) της οδηγίας 89/106/ΕΟΚ, δεύτερη δυνατότητα.
                                 
                              
                                    Σύστημα 4:
                                 
                                 
                                    Βλέπε παράρτημα III τμήμα 2 σημείο ii) της οδηγίας 89/106/ΕΟΚ, τρίτη δυνατότητα.
                                 
                              
                  Οι προδιαγραφές για το σύστημα θα πρέπει να καθιστούν δυνατή την εφαρμογή του ακόμη και όταν δεν απαιτείται προσδιορισμός των επιδόσεων για ένα συγκεκριμένο χαρακτηριστικό, επειδή τουλάχιστον ένα κράτος μέλος δεν προβλέπει καμία νομική απαίτηση για το εν λόγω χαρακτηριστικό (βλέπε άρθρο 2 παράγραφος 1 της οδηγίας 89/106/ΕΟΚ και, κατά περίπτωση, ρήτρα 1.2.3 των ερμηνευτικών εγγράφων). Στις περιπτώσεις αυτές η επαλήθευση του εν λόγω χαρακτηριστικού δεν πρέπει να επιβάλλεται στον κατασκευαστή, αν δεν επιθυμεί ο ίδιος να δηλώσει τις σχετικές επιδόσεις του προϊόντος».